સુરતના બિલ્ડર શૈલેષ ભટ્ટનું અપહરણ કરી ખંડણી માગવાના કેસમાં સીઆઇડી ક્રાઇમે ફરિયાદ નોંધી તપાસ શરૂ કરી હતી. ત્યારબાદ સીઆઇડીએ આ પ્રકરણમાં અમરેલીના જિલ્લા પોલીસ વડા જગદીશ પટેલ, એલસીબી પીઆઇ અનંત પટેલ, પૂર્વ ધારાસભ્ય નલિન કોટડિયા, એડવોકેટ કેતન પટેલ સહિતના આરોપીઓને ઝડપી જેલમાં મોકલી આપ્યા છે. ત્યારે આ કેસમાં કરેલી તમામ ચાર્જશીટમાં ભાગેડૂ આરોપી તરીકે જતીન પટેલને દર્શાવવામાં આવ્યો હતો. આ કેસમાં ષડયંત્ર રચવા અંગે જુદી જુદી બેઠકો મળી ત્યારે જતીન પટેલ તેમા હાજર હતો અને આંગડિયા પેઢી દ્વારા જે ચુકવી થઇ તેમાં પણ જતીન પટેલનો રોલ હતો. પરંતુ પોલીસ તેને ઝડપી શકી ન હતી. જેથી સીઆઇડી ક્રાઇમે તેનું પકડ વોરંટ મેળવ્યા બાદ ભાગેડૂ જાહેર કરી આગળની કાર્યવાહી હાથ ધરી હતી.